મોરબી જીલ્લા પોલીસ વિભાગ એસઓજી ગ્રુપ દ્વારા આજે એન્ટી ડ્રગ ડે નિમિતે મોરબીની વિવિધ શાળાઓમાં સેમીનાર યોજવામાં આવ્યો હતો જેમાં શહેરના સામાકાંઠે આવેલ સાર્થક વિદ્યામંદિર તેમજ ઓમ વીવીઆઈએમ કોલેજમાં આયોજિત સેમીનારમાં સ્પેશ્યલ ઓપરેશન ગ્રુપના પીઆઈ એસ એન સાટી અને પીઆઈ જે એમ આલ સહિતની ટીમેં માર્ગદર્શન આપ્યું હતું જેમાં વિદ્યાર્થીઓને વ્યસનની લત કેવી રીતે લાગી જતી હોય છે તે અંગે માહિતગાર કરીને વ્યસનોથી દુર રહેવા માટે માર્ગદર્શન પૂરું પાડ્યું હતું વિદ્યાર્થીઓને વ્યસનોથી દુર રહેવા તેમજ ડ્રગ્સની લતથી બચવા માટે યોગ્ય માર્ગદર્શન બદલ સાર્થક વિદ્યામંદિરના અગ્રણી કિશોરભાઈ શુક્લએ એસઓજી ટીમનો આભાર વ્યક્ત કર્યો હતો જયારે ઓમ વીવીઆઈએમ કોલેજ ખાતે સેમીનારમાં ટ્રસ્ટી સુમંતભાઈ પટેલ, ભવ્યદીપસિહ જેઠવા, ઉદયભાઈ પટેલ, અને પ્રિન્સીપાલ ધર્મેન્દ્રભાઈ ગડેશીયા સહિતના અગ્રણી ઉપસ્થિત રહ્યા હતા.